Във връзка с постъпило уведомление с вх. № ОВОС-3481/22.11.2022г. за инвестиционно предложение (ИП): „Закупуване на мобилна кланица с транжорна, месопреработка и съхранение, закупуване на мобилен обект за съхранение на странични животински продукти (СЖП) - трета категория, закупуване на мобилен склад за месо и месни продукти, снабдени със собствени фотоволтаични инсталации с батериен блок за захранване на нуждите на комплекса за преработка и закупуване на електрически миничелен товарач и електрически специализиран хладилен транспорт (минибус) в едно с поставяне на зарядна станция“, в ПИ с идентификатор 62949.300.6, землище на с. Розино, общ. Карлово, обл. Пловдив, възложител: „ШАМБАЛА ДИВЕЛЪПМЪНТ“ ЕООД, на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

ИП попада в обхвата на т. 7, буква „е“ от приложение № 2 от Закона за опазване на околната среда /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

ИП попада в границите на защитени зони от Европейската екологична мрежа „НАТУРА 2000“ – BG0001493 „Централен Балкан-буфер“ и BG0002054 „Средна гора“. Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на ЗЗ.

Копие на писмото е изпратено до Община Карлово и Кметство с. Розино.

Отговорено от РИОСВ-Пловдив на 16.12.2022г.